GUVERNUL REPUBLICII MOLDOVA

HOTĂRÂRE nr. ________

din  ________________ 2026
Chișinău

cu privire la aprobarea 
Regulamentului privind gestionarea deșeurilor provenite din construcții și demolări


În temeiul art.591 alin.(3) din Legea nr.209/2016 privind deșeurile (republicată în Monitorul Oficial al Republicii Moldova, 2024, nr. 260-263, art. 373), cu modificările ulterioare, și  al art. 320 alin.(3) din Codul urbanismului și construcțiilor nr. 434/2023 și  pct. 95, anexa A, capitolul 27 Mediu și Schimbări Climatice, Cluster 4 din Programul Național de Aderare al Republicii Moldova la Uniunea Europeană pentru anii 2025-2029, aprobat prin Hotărârea Guvernului nr. 306/2025,(Monitorul Oficial al Republicii Moldova, 2025, nr. 269-288, art. 319) Guvernul HOTĂRĂŞTE:
1. Se aprobă Regulamentul privind gestionarea deșeurilor provenite din construcții și demolări  (se anexează).
2. Ministerul Mediului va elabora și aproba Instrucțiunea cu privire la încetarea statului de deșeu pentru deșeurile din construcții și demolări,  în termen de 12 luni de la data publicării în Monitorul Oficial al Republicii Moldova, a prezentei hotărâri.
3. Ministerul Infrastructurii și Dezvoltării Regionale, în colaborare cu autoritățile competente din domeniul mediului și standardizării, adoptă și actualizează standardele tehnice de calitate aplicabile materialelor secundare rezultate din tratarea deșeurilor din construcții și demolări în termen de 12 luni de la intrarea în vigoare a prezentei hotărâri.
		    4. Controlul asupra executării prezentei hotărâri se pune în sarcina Inspectoratului pentru Protecția Mediului.
 5. Ministerul Mediului este autoritatea competentă responsabilă de revizuirea și actualizarea prezentei hotărâri.
6. Prezenta hotărâre intră in vigoare după 6 luni de la data publicării în Monitorul Oficial al Republicii Moldova.


 
      Prim-ministru                                                                                                 Vasile TOFAN

      Contrasemnează:
      Ministrul Mediului                                                                                       Gheorghe HAJDER

  
     

